Publication: Magyar Közlöny
Issue: MK-2011-4 (Year: 2011, Number: 4)
Era: contemporary
Section: 12. melléklet a 6/2011. (I. 14.) VM rendelethez
Paragraph Index: 611

1. A matematikai-statisztikai értékelés során a következõ mutatókat kell kidolgozni. 1.1. Átlagérték: a meghatározott idõtartam alatt nyert mérési adatok számtani középértéke. Az átlagérték az adott idõtartam alatti terhelésre mértékadó szám. Az átlagérték meghatározásához az adatminõségi elõírásokat figyelembe kell venni. Az éves, illetõleg a féléves átlagérték a napi átlagértékek számtani középértéke. A fûtési idõszak: tárgyév október 1-jétõl a tárgyévet követõ év március 31-ig; fûtésmentes idõszak: tárgyév április 1-jétõl szeptember 30-ig. A tárgyévi éves átlagérték a tárgyév január 1-jétõl december 31-ig terjedõ idõszak napi átlagértékeinek számtani középértéke. 1.2. Maximális érték: az adott idõtartam alatt mért maximum. 1.3. A határérték-túllépés gyakoriságát százalékban kifejezve kell megadni, az alábbi számítási móddal:   a határérték túllépés gyakorisága a m n   % 1.3.1. m = a határértéket meghaladó mérési adatok száma 1.3.2. n = az összes mérési adatok száma 1.4. Az átlagérték területi kiterjedése: azt a területet, amelyre az átlagértékek vonatkoznak, egyedileg kell meghatározni, a mérõ-(mintavételi) helyek reprezentativitása, a mérõpontok száma, a környezeti adottságok a meteorológiai, domborzati és egyéb helyi tényezõk figyelembevételével. 1.5. A 98%-os és a 99,9%-os gyakorisági érték: az a koncentrációérték, amely alatt az összes vizsgálati adat 98%-a, illetve 99,9%-a található. A 98%-os gyakorisági értéket mind a rövid idejû, mind a hosszabb idõtartamú vizsgálatoknál meg kell határozni. A 98%-os gyakorisági érték fõként a rövid idejû vizsgálatok során a jelentõsebb mértékû terhelésekre nézve ad értékes felvilágosítást, ezért egészségügyi jelentõsége fokozott. 1.6. Levegõterheltségi szint irányszám (I/In): a levegõterheltségi szint mértékének mutatószáma a mért levegõterheltségi szint és a levegõterheltségi szint egészségügyi határértékének a hányadosa. Ha ennek értéke 1,0-nél kisebb, nincs határérték-túllépés. A túllépés annál nagyobb, minél nagyobb a hányados az 1,0 értéknél.

Source: https://magyarkozlony.hu/hivatalos-lapok/b01a4a3521ee82e58aafbccde474f8b773fd6cea/dokumentumok/eb2ca2cf85f2fec91024a65e26bccba5aea38d4c/letoltes